कंपनी से लाखों रुपए का कॉपर वायर चोरी
सेक्टर59 स्थित एक कंपनी को चोरों ने अपना निशाना बनाया। चोर इस कंपनी से लाखों रुपए की कॉपर वायर चुराकर फरार हो गए। कंपनी प्रबंधक की शिकायत पर थाना सेक्टर-55 पुलिस ने मामला दर्ज कर लिया है। पुलिस के मुताबिक शहर में रहने वाले शंभूनाथ पांडे ने दी शिकायत में कहा कि वह यहां परिवार के साथ रहते हैं। वह सेक्टर-59 स्थित जयदुर्गा प्रोजेक्ट कंपनी में प्रबंधक हैं। कंपनी में काफी मात्रा में कॉपर वायर का इस्तेमाल होता है। बुधवार रात को काम खत्म होने के बाद कंपनी बंद कराने के बाद घर लौट गए। सुरक्षाकर्मी कंपनी में तैनात थे लेकिन सुबह देखा तो कंपनी के ताले टूटे हुए थे और करीब पांच लाख रुपए से अधिक का माल कॉपर वायर गायब था।
hin_Deva hin_Deva